รัมมี่

จากวิกิพีเดีย สารานุกรมเสรี

ไปที่: ป้ายบอกทาง,
ค้นหา

ลิงก์ข้ามภาษาในบทความนี้
มีไว้เพื่อความสะดวกในการศึกษาเพิ่มเติมของผู้อ่านและผู้ร่วมแก้ไขบทความ
เนื่องจากคำดังกล่าวยังไม่มีบทความในภาษาไทย
ป้ายนี้จะถูกนำออกเมื่อมีเนื้อหาพอสมควรแล้ว

บทความนี้ควรปรับปรุงภาษาหรือรูปแบบการเขียน
เนื่องจากอาจต้องปรับปรุงลักษณะภาษาที่ใช้ คุณสามารถช่วยพัฒนาบทความได้ และแก้ไขรูปแบบให้เป็นสารานุกรม

รัมมี่ (Rummy) เป็นเกมไพ่จับคู่
ในการเล่นอาศัยการอ่านใจและอ่านไพ่บนมือคู่ต่อสู้ มากกว่าดวง
นักคณิตศาสตร์หรือนักสถิติจะได้เปรียบในการแข่งรัมมี่ (หรือแม้แต่เกม โปเกอร์)
การเล่นรัมมี่จะใช้เวลาค่อนข้างนาน แล้วแต่จำนวนผู้เล่น ดังนั้น ในความเป็นจริง
นักพนันทั่วไปจึงไม่นิยมเล่นเกมนี้ เพราะได้เสียกันช้ากว่าเกมอื่นเช่น ป๊อกเด้ง
ที่มีรอบการได้เสียหมุนเร็ว สิ่งที่สนุกในเกมไพ่รัมมี่
นอกจากการแข่งขันในเกมปกติคือ การกินมืด หรือ น๊อคมืด
ซึ่งสิ่งนี้มีผลทางจิตวิทยาในแข่งอีกด้วย

เกมรัมมี่มีหลายแบบ แบบที่นิยมในประเทศไทยคือ ดัมมี่
รัมมี่ (en:Dummy rummy)
หรือคนไทยเรียกว่า "ดัมมี่" [ต้องการอ้างอิง]

เนื้อหา

1 จำนวนผู้เล่น

2 การแจกไพ่

3 กติกา

4 การฝาก

5 วิธีจบเกมหรือ
"น็อค"

6 การนับแต้ม

7 การน็อคมืด

8 การตกตึก

9 การโง่

10 กติกาพิเศษ

[แก้]
จำนวนผู้เล่น

2-4 คน

[แก้]
การแจกไพ่

ผู้เล่น 2 คน แจกคนละ 11 ใบ ผู้เล่น 3 คน แจกคนละ 9 ใบ ผู้เล่น 4 คน แจกคนละ 7
ใบ

(ในบางกติกา สำหรับผู้เล่น 2 คน หลังจากแจกไพ่แล้ว จะคัดไพ่ 5
ใบจากก้นกองออกแยกไว้ เพื่อให้เป็นการยากแก่การนับไพ่ทำให้เกมท้าทายยิ่งขึ้น)

[แก้]
กติกา

หลังจากแจกไพ่แล้ว ไพ่ที่เหลือคือกองจั่ว ผู้แจกเปิดไพ่ใบบนสุดและวางไว้ข้าง ๆ
กองจั่ว ไพ่ใบนั้นถือเป็นกองกลางสำหรับทิ้งไพ่

ผู้เล่นคนแรกเริ่มโดยการจั่วไพ่หนึ่งใบจากกองจั่ว หรือเก็บไพ่จากกองกลางก็ได้
หลังจากนั้นจึงทิ้งไพ่ลงมาหนึ่งใบโดยวางเรียงต่อจากไพ่กองกลางสำหรับผู้เล่นคนถัดมา

ผู้เล่นคนถัดมาเลือกว่าจะจั่วจากกองจั่วหรือเก็บไพ่จากกองกลาง
จากนั้นจึงทิ้งไพ่หนึ่งใบโดยวางเรียงต่อจากไพ่กองกลางสำหรับผู้เล่นคนถัดมา

เป้าหมายคือ ผู้เล่นแต่ละคนจะพยายามเรียงไพ่เป็นชุด ๆ ชุดละอย่างน้อยสามใบ คือ
จัดตอง (เช่น 7 7 7 หรือ J J J J) หรือเรียงไพ่ในดอกเดียวกัน (เช่น 4 5 6
ข้าวหลามตัด หรือ 10 J Q K หัวใจ) ในเกมรัมมี่นี้ลำดับไพ่คือ 2 3 4 5 6 7 8 9 10 J
Q K A

เวลาทิ้งไพ่ลงบนกองกลาง
ให้จัดเรียงเป็นแถวเพื่อให้สามารถเห็นไพ่แต่ละใบที่ทิ้งลงมาตามลำดับ

เวลาเก็บไพ่จากกองกลาง
จะต้องมีไพ่อยู่ในมือแล้วอย่างน้อยหนึ่งใบที่จะนำมารวมให้เข้าชุดกับใบที่เก็บได้
และจะต้องวางไพ่ชุดนั้นหงายขึ้นบนโต๊ะทันที
ซึ่งเมื่อผู้เล่นเก็บไพ่จากกองกลางเป็นครั้งแรก จะถือว่าผู้เล่นคนนั้น "เกิด"
ซึ่งในตาถัด ๆ มา ผู้เล่นคนนั้นจะสามารถเปิดหงายไพ่ที่เข้าชุดแล้วลงบนโต๊ะได้

เวลาเก็บไพ่จากกองกลาง ให้เก็บโดยรวบจากใบที่ต้องการจะจัดเข้าชุด
ลงมาถึงใบสุดท้าย

[แก้]
การฝาก

การฝากคือการต่อไพ่อย่างน้อยหนึ่งใบ (ใบฝาก) จากชุดที่วางออกบนโต๊ะแล้ว
ไม่ว่าจะเป็นชุดของผู้เล่นคนอื่น หรือของตัวเองก็ตาม เช่น ถ้าผู้เล่น ก. วางไพ่ชุด
8 9 10 J ดอกจิกลงบนโต๊ะ ผู้เล่น ข. มีสิทธิฝาก Q ดอกจิก (หรือ 6 7 ดอกจิก
ด้วยก็ได้) โดยการวางไพ่เหล่านั้นลงเมื่อถึงตาของผู้เล่น ข. ซึ่งหากผู้เล่น ข.
ฝากด้วยการวาง 7 ดอกจิกลง ผู้เล่นคนอื่น ๆ ก็จะสามารถฝาก 6 ดอกจิกต่อได้เช่นกัน
แต่หากเมื่อใดก็ตามที่เกิดไพ่ Q K A จะไม่สามารถฝากไพ่ต่อได้ เช่นนาย ก. วางไพ่ชุด
Q K A ลงบนโต๊ะ เล่น ข. จะไม่มีสิทธิฝาก 2 หรือ 3 ได้

หากผู้เล่น ก. วางชุดตอง 9 9 9 ลงบนโต๊ะ ผู้เล่นใดที่มีเบอร์ 9
ใบที่เหลือก็สามารถฝากได้เช่นกันเมื่อถึงตาของตน

การฝากนั้นจะวางไพ่ลงได้ก็ต่อเมื่อเป็นตาของผู้เล่นที่มีใบฝากและหากผู้เล่นได้
"เกิด" แล้ว หรือจะถือใบฝากไว้ในมือจนกระทั่งจบเกมก็ได้
การเล่นนั้นจะไม่สามารถฝากไพ่ได้เกิน 2 ใบต่อ 1 เกมๆนั้น

[แก้]
วิธีจบเกมหรือ "น็อค"

เมื่อไรที่ผู้เล่นคนหนึ่งคนใดได้จั่วไพ่ หรือเก็บไพ่จากกองกลางแล้ว
และจัดเข้าชุดหรือ "ฝาก" ได้ครบหมด และเหลือไพ่อีกเพียงใบเดียว
ถือว่าผู้เล่นผู้นั้น "น็อค" โดยผู้เล่นจะวางไพ่ในมือลงทั้งหมด
และคว่ำไพ่ใบสุดท้ายนั้นลง

[แก้]
การนับแต้ม

ผู้เล่นแต่ละคนจะนับแต้มของตนเมื่อมีการจบเกมหรือ "น็อค"

เบอร์ 2 3 4 5 6 7 8 9 ใบละ 5 แต้ม

เบอร์ 10, J, Q, K ใบละ 10 แต้ม

A ใบละ 15 แต้ม

ไพ่สเปโตคือไพ่พิเศษซึ่งมีคะแนน 50 แต้มคือ 2 ดอกจิก และ Q โพดำ

ไพ่ใบที่ใช้ "น็อค" ก็ถือว่ามีคะแนน 50 แต็มเช่นกัน

ผู้เล่นจะได้แต้มเฉพาะจากไพ่ที่ได้วางหงายขึ้นบนโต๊แล้วเท่านั้น
ไพ่ที่เหลืออยู่ในมือ ไม่ว่าจะเข้าชุดแล้วหรือเป็นใบฝากหรือไม่ก็ตาม
จะต้องถูกติดลบ

ผู้เล่นผู้ใดที่สะสมคะแนนได้ถึง 500 แต้มก่อนเป็นผู้ชนะ

[แก้]
การน็อคมืด

หากผู้เล่นคนใดสามารถ "น็อค" ได้โดยมิได้เก็บไพ่จากกองกลางเลย
(คือจั่วจากกองจั่วเท่านั้น) หรือเก็บไพ่จากกองกลางแล้วก็ "น็อค" ทันทีโดยที่ไม่ได้
"เกิด" มาก่อน ถือว่าผู้เล่นคนนั้น "น็อคมืด"
ซึ่งแต้มของผู้น็อคมืดในเกมนั้นจะได้เป็นสองเท่า

[แก้]
การตกตึก

หากผู้เล่นคนใดไม่ได้เก็บไพ่จากกองกลางหรือ "เกิด" เลย แล้วผู้เล่นคนอื่น "น็อค"
ถือว่าผู้เล่นคนนั้นตกตึกแต้มที่ถืออยู่ในมือทั้งหมดจะถูกติดลบเป็นสองเท่า

[แก้]
การโง่

หากผู้เล่นคนใดทิ้งไพ่ลง และผู้เล่นคนถัดมาเก็บไพ่ใบนั้น ๆ เพียงใบเดียวแล้วน็อค
ผู้เล่นที่ทิ้งไพ่จะถูกหักอีก 50 แต้ม หรือ "โง่"
และเกมถัดมาให้แจกไพ่วนย้อนกลับ

[แก้]
กติกาพิเศษ

ผู้เล่นควรตกลงกันก่อนว่าจะใช้กติกาพิเศษเหล่านี้หรือไม่
กติกาบางข้อทำให้เกมท้าทายยิ่งขึ้น

หากไพ่ใบสุดท้ายที่ใช้น็อคเกมเป็นไพ่สเปโต (2 ดอกจิก หรือ Q โพดำ)
ไพ่ใบนั้นมีค่า 100 แต้ม

ผู้เล่นคนใดที่ทิ้งใบฝากจะถูกหัก 50 แต้ม

ไพ่ใบแรกสุดที่เปิดออกเป็นกองกลางมีค่า 50 แต้ม
หากไพ่ใบแรกนั้นเป็นสเปโตจะมีค่า 100 แต้ม
หากใครทิ้งไพ่ที่อยู่ในละแวกของไพ่ใบแรกนั้นลงมา
ส่งผลให้ผู้เล่นคนอื่นสามารถเก็บไพ่ใบแรกนั้นได้ จะถูกหัก 50 แต้ม เช่น
หากไพ่ใบแรกคือ 7 หัวใจ ผู้เล่น ก . ทิ้งไพ่ 9 หัวใจ ซึ่งส่งผลให้ผู้เล่น ง.
ซึ่งมี 8 หัวใจอยู่ในมือสามารถเก็บชุด 7 8 9 หัวใจได้ ผู้เล่น ก. จะถูกหัก 50
แต้ม ผู้ที่ทิ้งไพ่นั้นจะรอดจากการถูกหัก 50
แต้มหากไม่มีใครสามารถเก็บใบแรกนั้นไปใช้ได้
จนกระทั่งวนครบรอบและกลับมาเป็นตาของผู้ที่ทิ้งไพ่นั้น เช่นจากตัวอย่างเดิม
หากผู้เล่น ข. ค. และ ง. ไม่สามารถเก็บ 7 หัวใจและ 9 หัวใจมาใช้ได้
จนกระทั่งเวียนกลับมาเป็นตาผู้เล่น ก. อีก ผู้เล่น ก. จะไม่ถูกหัก 50 แต้ม
(ในกรณีนี้ 4 ดอกจิกหรือ 10 ดอกจิกไม่ถือว่าอยู่ในละแวกของ 7 ดอกจิก เฉพาะ 5 6 8
9 ดอกจิก และ 7 ดอกอื่น ๆ เท่านั้นที่นับว่าอยู่ในละแวกเดียวกับไพ่ใบแรก)

หากผู้ใดทิ้งไพ่ที่สามารถรวมเข้าชุดได้กับไพ่ในกองกลางอย่างน้อยสองใบ
จะถูกหัก 50 แต้ม เช่น หากในกองกลางมีไพ่ 10 ดอกจิกและ Q ดอกจิก ผู้เล่นที่ทิ้ง J
ดอกจิกจะถูกหัก 50 แต้มโดยทันที หรืออีกตัวอย่างเช่น หากกองกลางมี K
อยู่แล้วสองใบ ผู้เล่นที่ทิ้ง K ลงมาอีกใบจะถูกหัก 50 แต้มทันที

หากมีไพ่สเปโตอยู่ในกองกลางอยู่แล้ว
แล้วผู้เล่นใดที่ทิ้งไพ่ที่อยู่ในละแวกของสเปโตลงมา
ส่งผลให้ผู้เล่นคนอื่นสามารถเก็บไพ่สเปโตนั้นไปใช้ได้ ผู้เล่นนั้นจะถูกหัก 50
แต้ม ผู้ที่ทิ้งไพ่จะรอดจากการถูกหัก 50
แต้มก็ต่อเมื่อไม่มีใครสามารถเก็บไพ่สเปโตไปใช้ได้จนกระทั่งวนกลับมาหาผู้ที่ทิ้ง
เช่นหากในกองกลางมีสเปโต Q โพดำอยู่แล้ว ผู้เล่นใดที่ทิ้ง Q
ดอกอื่นลงมาส่งผลให้ผู้เล่นคนอื่นสามารถเก็บชุด Q Q Q ได้ ผู้นั้นจะถูกหัก 50
แต้ม

หากมีไพ่ที่อยู่ในละแวกของสเปโตอยู่ในกองกลางอยู่แล้ว
แล้วผู้เล่นใดที่ทิ้งไพ่สเปโตลงมา
ส่งผลให้ผู้เล่นคนอื่นสามารถเก็บไพ่สเปโตนั้นไปใช้ได้ ผู้เล่นนั้นจะถูกหัก 50
แต้ม ผู้ที่ทิ้งไพ่จะรอดจากการถูกหัก 50
แต้มก็ต่อเมื่อไม่มีใครสามารถเก็บไพ่สเปโตไปใช้ได้จนกระทั่งวนกลับมาหาผู้ที่ทิ้ง
เช่นหากในกองกลางมี 4 ดอกจิกอยู่แล้ว ผู้เล่นใดที่ทิ้ง 2
ดอกจิกลงมาส่งผลให้ผู้เล่นคนอื่นสามารถเก็บชุด 2 3 4 ดอกจิกได้ ผู้นั้นจะถูกหัก
50 แต้ม

บทความเกี่ยวกับเกม การละเล่น
ของเล่น
หรือ ตุ๊กตานี้ยังไม่สมบูรณ์
คุณสามารถช่วยวิกิพีเดียได้ด้วยการเพิ่มเติมข้อมูล

ดึงข้อมูลจาก "http://th.wikipedia.org/wiki/%E0%B8%A3%E0%B8%B1%E0%B8%A1%E0%B8%A1%E0%B8%B5%E0%B9%88".

หมวดหมู่:
ตรวจภาษา
| เกมไพ่
| บทความเกี่ยวกับ
เกมและการละเล่น ที่ยังไม่สมบูรณ์

หมวดหมู่ที่ซ่อนอยู่:
บทความที่รอการตรวจสอบรูปแบบ
| บทความที่มีลิงก์ไปภาษาอื่นในส่วนเนื้อหา

เครื่องมือส่วนตัว

ล็อกอิน
/ สร้างบัญชีผู้ใช้

เนมสเปซ

บทความ

อภิปราย

สิ่งที่แตกต่าง

ดู

เนื้อหา

แก้ไข

ประวัติ

การกระทำ

สืบค้น

ป้ายบอกทาง

หน้าหลัก

เหตุการณ์ปัจจุบัน

ถามคำถาม

บทความคัดสรร

บทความคุณภาพ

สุ่มบทความ

มีส่วนร่วม

ศาลาประชาคม

ปรับปรุงล่าสุด

เรียนรู้การใช้งาน

ติดต่อวิกิพีเดีย

บริจาคให้วิกิพีเดีย

วิธีใช้

พิมพ์/ส่งออก

สร้างหนังสือ

ดาวน์โหลดในชื่อ PDF

หน้าสำหรับพิมพ์

เครื่องมือ

หน้าที่ลิงก์มา

ปรับปรุงที่เกี่ยวโยง

อัปโหลด

หน้าพิเศษ

ลิงก์ถาวร

อ้างอิงบทความนี้

ภาษาอื่น

Česky

Dansk

Deutsch

English

Esperanto

Español

Français

עברית

Magyar

Italiano

日本語

한국어

Nederlands

Polski

Русский

Slovenčina

Српски /
Srpski

Svenska

หน้านี้แก้ไขล่าสุดเมื่อวันที่ 6 ธันวาคม 2553 เวลา
03:27 น.

อนุญาตให้เผยแพร่ภายใต้สัญญาอนุญาตครีเอทีฟคอมมอนส์
แบบแสดงที่มา-อนุญาตแบบเดียวกัน; เงื่อนไขอื่นอาจใช้ประกอบด้วย โปรดศึกษาเงื่อนไขการใช้งาน
Wikipedia®
เป็นเครื่องหมายการค้าจดทะเบียนของมูลนิธิวิกิมีเดีย

ติดต่อเรา

นโยบายความเป็นส่วนตัว

เกี่ยวกับวิกิพีเดีย

ข้อปฏิเสธความรับผิดชอบ